CELEX: 32020D2136
Language: sl
Date: 2020-12-14 00:00:00
Title: Sklep Sveta (EU) 2020/2136 z dne 14. decembra 2020 o sprejetju stališča Sveta o drugem predlogu splošnega proračuna Evropske unije za proračunsko leto 2021

18.12.2020   
               
               
                  SL
               
               
                  Uradni list Evropske unije
               
               
                  L 430/14
               
            
         SKLEP SVETA (EU) 2020/2136
         z dne 14. decembra 2020
         o sprejetju stališča Sveta o drugem predlogu splošnega proračuna Evropske unije za proračunsko leto 2021
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 314(3) Pogodbe v povezavi s Pogodbo o ustanovitvi Evropske skupnosti za atomsko energijo in zlasti člena 106a Pogodbe,
         ob upoštevanju naslednjega:
         
                     (1)
                  
                  
                     Komisija je 10. decembra 2020 predložila drugi predlog splošnega proračuna Evropske unije za proračunsko leto 2021 (1).
                  
               
                     (2)
                  
                  
                     Svet je predlog Komisije preučil, da bi oblikoval stališče, ki bi bilo glede prihodkov skladno s Sklepom Sveta 2014/335/EU, Euratom z dne 26. maja 2014 o sistemu virov lastnih sredstev Evropske unije (2), glede odhodkov pa z vsebino načelnega dogovora o večletnem finančnem okviru za obdobje 2021–2027, doseženega 10. novembra 2020.
                  
               
                     (3)
                  
                  
                     Glede na to, da je treba čim prej sprejeti stališče Sveta o drugem predlogu splošnega proračuna Evropske unije za proračunsko leto 2021, da bi bil proračun dokončno sprejet pred začetkom proračunskega leta 2021, s čimer bi bila zagotovljena neprekinjenost delovanja Unije, je upravičeno, da se v skladu s členom 3(3) Poslovnika Sveta skrajša rok osmih tednov za obveščanje nacionalnih parlamentov, določen v členu 4 Protokola št. 1 –
                  
               SPREJEL NASLEDNJI SKLEP:
         
            Edini člen
            Svet je stališče o drugem predlogu splošnega proračuna Evropske unije za proračunsko leto 2021 sprejel 14. decembra 2020.
            Celotno besedilo je mogoče prebrati na spletišču Sveta http://www.consilium.europa.eu/ ali si ga od tam prenesti.
         
         
            V Bruslju, 14. decembra 2020
            
               
                  Za Svet
               
               
                  Predsednik
               
               M. ROTH
            
         
         
            (1)  COM(2020) 839 final.
         
            (2)  UL L 168, 7.6.2014, str. 39.